Han no lang Gmüess grüschtet und das ganza Zmittag vorbereitat. As hät zum Gmüesgratin no Kottlet geh! Und denn am 11:15i ischas denn schu losganga! D'Mama hät aglütet und giommerat, wia schlächt dass es ihra isch und wia sie nit mögi! Hanera denn gsait, sie söll denn halt das essa, was sie mögi - d'Karin und i würden hüt obig eh ufwärma und so hig's halt meh für üs! Wo sie denn koh isch, isch ds Jommera denn wia erwartet witerganga und i han ihra nomol gsait, sie söll das ässa, wo sie mögi! "Wenn i doch nu ässa mögti", hät sie denn no mindeschtens 3 mol gsait.  Z'letscht han i ihra denn doch müassa froga, warum sie eigendlich jommeri, denn noch 5 mol Schöpfa!!!!!! glaubi ihara das doch niamert meh! Und das hät sie miar denn no nit amol wölla glauba!!  Jo, jo!! Miini Mama, wia sie leibt und läbt!!! Janu für hüt obig äss i denn halt abiz meh Brot, so dass Karin no gnuag  kriagt!